Document ID: 31994L0039

31994L0039
L 207/20
JURNALUL OFÍCIAL AL UNIUNII EUROPENE
DIRECTIVA 94/39/CE A COMISIEI
din 25 iulie 1994
de stabilire a listei utilizărilor prevăzute pentru furajele destinate unor scopuri nutriționale speciale
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 93/74/CEE a Consiliului din 13 septembrie 1993 privind furajele destinate unor scopuri nutriționale speciale (1), în special articolul 6 litera (a),
întrucât Directiva 93/74/CEE a Consiliului prevede stabilirea unei liste cuprinzătoare cu utilizările prevăzute pentru furajele destinate unor scopuri nutriționale speciale; întrucât lista în cauză trebuie să indice utilizarea exactă, adică scopul nutrițional special, caracteristicile nutriționale esențiale, mențiunile pentru etichetare și, dacă este cazul, cerințele speciale de etichetare;
întrucât anumite scopuri nutriționale nu pot fi incluse în prezent pe lista utilizărilor prevăzute din cauza absenței metodelor comunitare de control privind valoarea energetică a hranei animalelor de companie și a fibrelor dietetice din furaje; întrucât această listă trebuie să fie finalizată de îndată ce au fost finalizate aceste măsuri;
întrucât lista stabilită poate fi modificată, unde este cazul, ca urmare a evoluției cunoștințelor științifice și tehnice;
întrucât măsurile prevăzute în prezenta directivă sunt în conformitate cu avizul Comitetului permanent pentru hrana animalelor,
ADOPTĂ PREZENTA DIRECTIVĂ:
Articolul 1
Statele membre dispun ca furajele destinate unor scopuri nutriționale speciale, în sensul Directivei 93/74/CEE a Consiliului să fie comercializate numai în cazul în care utilizările prevăzute sunt incluse în partea B din anexa la prezenta directivă și sunt în conformitate cu celelalte dispoziții stabilite în partea respectivă din anexă.
În plus, statele membre asigură respectarea dispozițiilor de la „Dispoziții generale” din partea A din anexă.
Articolul 2
Statele membre pun în aplicare, până la 30 iunie 1995, actele cu putere de lege și actele administrative necesare pentru a se conforma prezentei directive. Ele informează de îndată Comisia cu privire la aceasta.
Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
Articolul 3
Prezenta directivă intră în vigoare în a douăzecea zi de la data publicării în Jurnalul Oficial al Comunităților Europene.
Adoptată la Bruxelles, 25 iulie 1994.

Labels: 3
17
6